Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: a 157/1996. (X. 22.) Korm. rendelethez]
Paragraph Index: 325

4. A képzés főbb tanulmányi területei A rendelet 1. számú melléklete 4. pontjában foglaltak figyelembevételével a főbb tanulmányi területek: Természettudományos alapismeretek: — matematika, fizika, kémia, mechanika, anyagtan, villamosságtan; Gazdasági és humánismeretek: — közgazdaságtan, vállalkozás-gazdaságtan, energiagazdaságtan, menedzsment, jog, számvitel, tárgyalástechnika; Szakmai törzsanyag: — mérnöki ismeretek, informatika, szerkezettan, áramlástan, hőtan, hőerőgépek, villamos gépek és berendezések, hő- és atomenergetika, méréstechnika, elektrotechnika, rendszer- és irányítástechnika; Differenciált szakmai ismeretek: — energiaellátás és -gazdálkodás, a gépész és villamos energetika szaktárgyai, — energetikai mérések és laborok, energiahordozók kitermelése, átalakítása, tárolása és szállítása, alternatív energiaforrások (nap-, szél- és vízenergia, biogáz stb.) hasznosítása, minőségbiztosítás, környezetvédelem, valamint választható tantárgyak és modulok az energetika különböző szakterületeiről, az energetikai informatika, a gazdaságtudomány és a menedzsment témaköréből.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes